Source: https://www.nitrianskepravno.sk/oznamy/verejna-vyhlaska-rozhodnutie-o-preruseni-konania.html
Timestamp: 2019-02-22 06:33:50+00:00
Document Index: 4855580

Matched Legal Cases: ['§ 119', '§ 117', '§ 5', '§ 29', '§ 35', '§ 35']

Podacie číslo obce: 484/2018 V Nitrianskom Pravne, dňa 28.11.2018
Podacie číslo SOcÚ: 93/2018/SP-5
Obec Pravenec ako určený stavebný úrad príslušný podľa ustanovenia § 119 ods. 3 v spojení s § 117 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len „stavebný zákon“) vykonávajúci prenesený výkon štátnej správy podľa § 5 písm. a) zákona č. 608/2003 Z.z. o štátnej správe pre územné plánovanie, stavebný poriadok a bývanie a o zmene a doplnení zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov, v územnom konaní o návrhu Stredoslovenskej distribučnej, Pri Rajčianke 2927/8, 010 47 Žilina, podanom dňa 02.07.2018 prostredníctvom ELSPOL-SK, s.r.o., so sídlom Ľ. Štúra 778/46, 029 01 Námestovo, (ďalej len „navrhovateľ“) na územné rozhodnutie o umiestnení stavby v dokumentácii pre územné rozhodnutie označenej pod názvom “ 9742-Pravenec-Horné Záhumnie-Zahustenie TS Horné Záhumnie“, na pozemkoch KN registra „C“ parc. č. 2187/1 – orná pôda v mimozastavanom území obce (KN-C parc. č. 3237, 7157, 3238, 6967, 3239, 2340 a 3241), parc. č. 2180 – vodná plocha v mimozastavanom území obce (KN-E parc. č. 7156 a 63/1), v katastrálnom území Nitrianske Pravno a na pozemkoch KN registra „C“ parc. č. 65, 117, 118 – všetky v zastavanom území obce, 2487 – orná pôda v mimo-zastavanom území obce, 196/1 (KN-E parc. č. 196), 161/2, 158, 156/2, 155/2, 153 a 146 – všetky v zastavanom území obce v katastrálnom území Pravenec, po uskutočnenom ústnom pojednávaní zistil, že návrh v predloženom rozsahu aj po jeho čiastočnom doplnení neposkytuje dostatočný podklad pre posúdenie umiestnenia navrhovanej stavby.
Podľa ustanovenia § 29 ods. 1 zákona č. 71/1967 Zb. o správnom konaní (správny poriadok) v znení neskorších predpisov a na základe písomnej žiadosti o predĺženie lehoty na doplnenie podania zo dňa 19.11.2018, z ktorej vyplynulo, že vlastník pozemku KN-C parc. č. 2487 v k.ú. Pravenec nesúhlasí s umiestnením trafostanice na jeho pozemku, konanie o umiestnení stavby
do doplnenia návrhu na územné rozhodnutie o chýbajúce náležitosti podľa výzvy stavebného úradu vydanej pod podacím číslom obce 484/2018 (podacie číslo SOcÚ 93/2018/SP-4) zo dňa 28.11.2018, najneskôr do uplynutia lehoty určenej v tejto výzve, t.z. do 120 dní odo dňa doručenia výzvy navrhovateľovi, ktorý je zhodný s dňom doručenia tohto rozhodnutia.
Návrh na územné rozhodnutie ani po jeho čiastočnom doplnení na ústnom pojednávaní, uskutočnenom dňa 13.09.2018 neposkytoval dostatočný podklad pre posúdenie umiestnenia navrhovanej stavby, preto stavebný úrad vychádzajúc z vyššie uvedeného, v zmysle § 35 ods. 3 stavebného zákona vyzval listom pod podacím číslom obce 484/2018 (podacie číslo SOcÚ 93/2018/SP-2) zo dňa 25.09.2018 navrhovateľa, aby návrh spôsobom a v určenej lehote podľa tejto výzvy doplnil a súčasne ho poučil, že inak územné konanie zastaví. Primeranou lehotou na doplnenie žiadosti bola lehota 60 dní odo dňa doručenia výzvy navrhovateľovi, ktorá je zhodná s dňom doručenia tohto rozhodnutia. Výzva sa zasielala navrhovateľovi spolu s rozhodnutím o prerušení konania zo dňa 25.09.2018.
Dňa 19.11.2018 bola stavebnému úradu doručená písomná žiadosť o predĺženie lehoty na doplnenie návrhu. Navrhovateľ ako dôvod podania žiadosti uviedol, že vlastník pozemku, na ktorom bolo navrhované umiestnenie trafostanice, nesúhlasí s umiestnením kioskovej trafostanice na jeho pozemku a je nutné upraviť návrh.
Návrh na územné rozhodnutie naďalej neposkytuje dostatočný podklad pre posúdenie umiestnenia navrhovanej stavby, preto stavebný úrad vychádzajúc z vyššie uvedeného, v zmysle § 35 ods. 3 stavebného zákona vyzval listom pod podacím číslom obce 484/2018 (podacie číslo SOcÚ 93/2018/SP-4) zo dňa 28.11.2018 navrhovateľa, aby návrh spôsobom a v určenej lehote podľa tejto výzvy doplnil a súčasne ho poučil, že inak územné konanie zastaví. Primeranou lehotou na doplnenie žiadosti je lehota 120 dní odo dňa doručenia výzvy navrhovateľovi, ktorá je zhodná s dňom doručenia tohto rozhodnutia. Výzva sa zasielala navrhovateľovi spolu s rozhodnutím o prerušení konania zo dňa 28.11.2018.
Monika Cagáňová, Pravenec č. 152, 972 16 (vlastník pozemku, na ktorom bolo navrhované umiestnenie trafostanice)
Oznámenie o prerušení územného konania sa zverejňuje na úradnej tabuli obce Nitrianske Pravno a obce Pravenec, na webovom sídle obce Nitrianske Pravno www.nitrianskepravno.sk a obce Pravenec www.ocupravenec@stonline.sk s tým, že správny orgán je povinný dbať, aby neboli porušené súvisiace právne predpisy (zákon o ochrane osobných údajov).